Елзе Ласкер-Шюлер
Стар тибетски килим

Превод от немски: Венцеслав Константинов, —

chitanka.info

Душата ти, която моята обича,

В килим тибетски с нея се обрича.

Лъчи в лъчи, встрастени шарки,

Звезди разменят ласки в небесата жарки.

Нозете ни почиват върху скъпоценност,

Хилядобрънкамногочисленанетленност.

Прекрасен син на лама в трон от мускусни цветя,

Как дълго устните ти моите целуват,

Дали страните ни са вплетени в безкрайността?

1917

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.